જમીન માટે મરી જનારા લોકોના યુગમાં, ટુકડો જમીન માટે ઝઘડતા ને અદાલતે ચડતા ભાઈઓના સમયમાં, કાવા-દાવા કરીને કોઈની જમીન હડપ કરી જવાના કપરા કાળમાં, જમીનને માતા નહીં પણ તેના માલિક માની તેનો ધંધો કરી માલદાર બનવાના યુગમાં ૫૬ વર્ષની વયે દેશની ૭૦ હજાર કિલોમીટર (૪૩ હજાર માઈલ)ની પદયાત્રા કરીને જમીનવિહોણા ગરીબો માટે ૪૨ લાખ એકર જમીન ભૂદાનમાં મેળવનાર કોઈ વ્યક્તિ ભારતમાં જન્મ્યો હશે તેવું આવનારી પેઢી કદાચ માનશે પણ નહીં.